**ZÁPISNICA**

**z riadneho zasadnutia obecného zastupiteľstva, ktoré sa konalo dňa**

**17.08.2016 na Ocú Boleráz**

## Počet poslancov obecného zastupiteľstva: 9

Počet prítomných poslancov: 6 Mgr. Daniela Miškovičová, Ing. Jozef Franek,

 Jaroslav Vyskoč, Ing. Alojz Belica

 Cyprián Hubinský, JUDr. jana Ostatníková

Ospravedlnení : Miroslav Kováč

Práce neschopní: Ing. Gabriela Vrábliková, Ing. Rudolf Mackovčín

Prítomní:

**Program:**

1./ Zahájenie, určenie overovateľov

2./ Kontrola uznesení

3./ Plnenie rozpočtu za II. kvartál rok 2016

 Rozpočtové opatrenia 15 až 16

 Monitorovacia správa

4./ VZN č. 84/2016 o mieste a čase zápisu a výškemesačného príspevku na čiastočnú

 úhradu škôl a  školských zariadení

5./ Informácie o pripravovaných a realizovaných investičných akciách

6./ Rôzne, diskusia

7./ Uznesenia záver

#### 1. Zahájenie, určenie overovateľov

Zasadnutie obecného zastupiteľstva otvoril a viedol starosta obce. Privítal prítomných poslancov, poslankyne a občanov. Za overovateľov zápisnice starosta určil poslancov Ing. Jozefa Franeka a p. Jaroslava Vyskoča, zároveň oboznámil prítomných poslancov s  navrhovaným programom. Poslanci hlasovaním súhlasili s predloženým programom.

O 18,30 hodine prišiel poslanec Ing. Alojz Belica.

**2./ Kontrola uznesení**

Starosta v stručnosti oboznámil prítomných poslancov o plnení uznesení z predchádzajúceho zasadnutia zo dňa 21.6.2016.

Poslanci ku kontrole uznesení nemali žiadne pripomienky

**3./ Plnenie rozpočtu za II. kvartál rok 2016**

 **Rozpočtové opatrenia 15 až 16**

 **Monitorovacia správa**

Poslanci spolu s pozvánkou obdržali nasledovné materiály – plnenie rozpočtu za II. kvartál rok 2016, rozpočtové opatrenia 15 a 16 a monitorovaciu správu.

Poslanci sa spolu so starostom vyjadrovali k daným materiálom .

Poslanci k predloženým materiálom nemali žiadne pripomienky a prijali nasledovné uznesenia.

## *Obecné zastupiteľstvo obce Boleráz berie ne vedomie*

plnenie rozpočtu za II. kvartál rok 2016 , ktorá tvorí prílohu zápisnice

## *Obecné zastupiteľstvo obce Boleráz berie ne vedomie*

rozpočtové opatrenie č. 15 , ktoré tvorí prílohu zápisnice

## *Obecné zastupiteľstvo obce Boleráz berie ne vedomie*

rozpočtové opatrenie č. 16 , ktoré tvorí prílohu zápisnice

## *Obecné zastupiteľstvo obce Boleráz berie ne vedomie*

monitorovaciu správu , ktorá tvorí prílohu zápisnice

**4./ VZN č. 84/2016 o mieste a čase zápisu a výške mesačného príspevku na čiastočnú úhradu škôl a  školských zariadení**

Poslanci spolu s pozvánkou obdržali aj návrh VZN č. 84/2016 o mieste a čase zápisu a výške mesačného príspevku na čiastočnú úhradu škôl a školských zariadení.

Návrh VZN bol vypracovaný na základe žiadosti ZŠ s MŠ Boleráz , v ktorej žiadali zvýšenie mesačného príspevku v materskej škole na 10,0 € mesačne.

Poslanci nemali k predloženému návrhu VZN pripomienky a prijali nasledovné uznesenia.

## Obecné zastupiteľstvo obce Boleráz ruší

VZN č. 82 zo dňa 26.03.2016

## Obecné zastupiteľstvo obce Boleráz schvaľuje

 VZN č. 84 o mieste a čase zápisu a o výške mesačného príspevku na čiastočnú úhradu škôl a školských zariadení

**5./ Informácie o pripravovaných a realizovaných investičných akciách**

Starosta v stručnosti informoval prítomných poslancov o pripravovaných a realizovaných akciách v našej obci

**Zrealizované akcie:**

Dom smútku v Klčovanoch je dokončený

Autobusové zastávky sú všetky kompletne vymenené, pod zastávkami sme zrealizovali nové spevnené plochy.

Čelná a bočná fasáda na zdravotnom stredisku je dokončená. Sokel sa bude realizovať v ďalšej etape.

Sociálne zariadenia v materskej škôlke sú zrekonštruované.

pripomienka – Mgr. Daniely Miškovičovej - jedáleň aj priestory v materskej škole už kapacitne nepokrývajú požiadavky od obyvateľov. Jedáleň je malá a chýba jedna trieda v škôlke.

Starosta osloví projektantov, musí sa vypracovať projekt na stavebné povolenie. Realizácia pripadá až na budúci rok.

Momentálne sa realizujú chodníky zo zámkovej dlažby v priestoroch školy.

**Prebiehajúce akcie:**

Stavebné práce na realizácii stavby – Verejné osvetlenie II.etapa sú dokončené.

Prebieha preberacie konanie, Obec pripravuje kolaudačné konanie predmetnej stavby, ktoré by sa mohlo zahájiť tak cca za dva týždne.

Zberný dvor obce Boleráz – všetky náležité doklady sme odovzdali, čakáme na odpoveď.

Spoločné zariadenia a opatrenia - zmluva je podpísaná s ministerstvom aj dodavateľom

Platba bude prebiehať systémom refundácie. Z toho vyplýva , že obec musí zobrať preklenovací úver.

Starosta osloví banky ohľadom výšky úveru, treba aby sme mali min. 3 ponuky.

Financie z ministerstva nám budú refundované až po kolaudácii stavby.

Lokalita IBV k Mažgútovi - momentálne prebieha stavebné konanie na elektriku a plyn.

Projekčne sa musí dopracovať projekt na stavebné povolenie vodovod a kanalizácia.

 **6./ Rôzne, diskusia**

**Doručené žiadosti od občanov:**

**Ing. Juraj Kyselica - Žiadosť o vrátenie finančnej škody**

Dńa 28.7.2016 na obec Boleráz bol doručený list od p. Ing. Juraja Kyselicu v ktorom žiada o vrátenie finančnej škody, ktorá vznikla prepísaním pozemku parc . C KN č. 1494/6, výmera 155 m2, druh pozemku záhrady, z majiteľa pozemku Ing. Juraja Kyselicu na obec Boleráz. Jedná sa o lokalitu IBV k Mažgútovi. Obecné zastupiteľstvo prerokovalo žiadosť a prijalo nasledovné stanovisko: so žiadosťou o vrátenie finančnej škody OZ nesúhlasí z dôvodu, že škodu, ktorá mu vznikla, obec nespôsobila. Svoje stanovisko odôvodňuje obec poukazom na ustanovenia § 420 a nasl. Občianskeho zákonníka, ktorý jednoznačne vymedzuje predpoklady vzniku zodpovednosti za škodu, ktoré musia byť splnené, aby bolo možné domáhať sa nároku na náhradu škody. Jedná sa o štyri predpoklady zodpovednosti za škodu: porušenie právnej povinnosti, vznik škody, príčinná súvislosť medzi porušením právnej povinnosti vzniknutou škodou, zavinenie toho, kto škodu spôsobil. V tomto prípade nie je naplnená žiadna skutočnosť na uplatnenie náhrady škody voči obci. Z obsahu listu vyplýva, že škoda vznikla Ing. Kyselicovi v súvislosti s tým, že neoznámil banke, že pozemok parc. registra CKN parc. č. 1494/6 vo výmere 155 m², záhrady daroval obci. V článku III darovacej zmluvy spolu s ostatnými darcami vyhlásil, že predmet daru je bez akýchkoľvek tiarch a práv tretích osôb na ňom viaznucích s výnimkou tých, ktoré sú zapísané v časti CLV. Obec Boleráz nebola informovaná od Ing. Kyselicu o jeho právnych vzťahoch s bankovými inštitúciami a ani jej neprislúcha právo akýmkoľvek spôsobom do jeho vzťahov s tretími stranami zasahovať. Výlučne on sám je oprávnený riešiť vzťahy, ktorých je účastníkom. V tejto súvislosti OZ poukazuje na skutočnosť, že dňa 13.3.2015 podpísal darovaciu zmluvu, ktorou pozemok parc. registra CKN parc. č. 1494/6 vo výmere 155 m², záhrady daroval obci. Týmto dňom nadobudla zmluva platnosť. Už týmto okamžikom bol oprávnený a povinný riešiť dopady tohto jeho rozhodnutia na všetky právne vzťahy voči tretím stranám, o ktorých bol informovaný výlučne on sám. O rozhodnutí Okresného úradu odboru katastrálneho v Trnave č.k. V 3423/2015 zo dňa 7.7.2015 bol Ing. Kyselica ako účastník konania s por. č. 25 informovaný doručením predmetného rozhodnutia z Okresného úradu odboru katastrálneho v Trnave. Obec Boleráz bola len jedným z 31 účastníkov konania a nemá oznamovaciu povinnosť voči ostatnými účastníkom konania. Vo väzbe na vyššie uvedené skutkové a právne dôvody obec Boleráz nezodpovedá za vznik škody, ktorá vznikla Ing. Kyselicovi v súvislosti s tým, že nedodržal zmluvné podmienky úverovej zmluvy.

**Eleonóra Mackovčínová – Žiadosť o úpravu verejného priestranstva**

Dńa 26.7.2016 doručila na obec Boleráz žiadosť p. Eleonóra Mackovčínová v ktorej žiada o úpravu terénu pri autobusovej zastávke.

Obecný úrad zabezpečí úpravu terénu a to buď vysadením trávy , alebo naväzením štrkodrvy.

**Martin Zuzčak, bytom Boleráz 192 – zabezpečenie bezpečnej premávky na hlavnej ceste v obci.**

Dňa 11. 7.2016 bol doručený na obec Boleráz list od p. Martina Zuzčáka bytom Boleráz 192 v ktorom žiada o zabezpečenie bezpečnej premávky na hlavnej ceste v obci. Vodiči nerešpektujú predpísanú rýchlosť , prekračujú ja dvojnásobok povolenej rýchlosti.

V záujme obce je samozrejmá bezpečnosť premávky v našej obci, ale obec nie je zodpovedná za nedodržiavanie rýchlosti, na danú problematiku upozorníme dopravný inšpektorát, požiadame o častejšie rýchlostné kontroly.

Obec osloví projektanta na doprojektovanie chodníka a prechodu pre chodcov pred poštou.

Prechod pre chodcov musí spĺňať podmienky , že chodník musí byť z obidvoch strán.

**Vlastníci bytových domov 412 a 416 - Prevod pozemku žiadosť**

Starosta infor moval OZ o žiadosti vlastníkov bytových domov č. 412 a č. 416 v obci Boleráz zo dňa 15.8.2016, v ktorej žiadajú o schválenie bezodplatného prevodu časti pozemku pod príjazdovou komunikáciou na parcelách č. 1278/4 a 1278/5, ktoré sú v spoluvlastníctve vlastníkov bytov v uvedených bytových domov do vlastníctva a správy obce Boleráz.

OZ obce Boleráz predmetnú žiadosť prerokovalo a odporučilo, aby ju vlastníci bytových domov č. 412 č. 416 doplnili o uvedenie dôvodu prečo žiadajú  bezodplatne previesť časti pozemkov do vlastníctva obce. Pokiaľ žiadajú previesť len časť z pozemkov parc. č. 1278/4, ktorý je vo výmere 544 m² a časť z parc. č. 1278/5, ktorý je vo výmere 494 m², je potrebné žiadosť doplniť o uvedenie presnej výmery (určenej geomerickým plánom), ktorú navrhujú previesť do vlastníctva obce.

Toho času prebieha na katastri konanie vo veci zrušenia podielového spoluvlastníctva a o vzájomnom vyporiadaní viacerých spoluvlastníkov rodiny Kormúthovej k pozemkom, ktoré sú priľahlými pozemkami k bytovkám s.č. 412 a s.č. 416. Zmluvami o prevode vlastníctva bytov, ktorými prevádzalo Poľnohospodárske družstvo Boleráz byty v bytovom dome č. 412 a s.č. 416 do vlastníctva fyzických osôb, sa zriadilo vecné bremeno podľa § 23 ods. 5 zákona č. 182/1993 Z.z., pre vlastníkov bytov v dome s. č. 412 a  s.č. 416 spočívajúce v práve prechodu a prístupu do domu cez pozemky parc. č. 1278/15 zast. plochy a nádvoria o výmere 599 m2, parc. č. 1278/16, zast. plochy a nádvoria o výmere 565 m2,  parc. č. 1278/17, zast. plochy a nádvoria o výmere 76 m2 a parc.č. 1277/1, orná pôda o výmere 3298 m2. Na katastri sa zistilo, že zo zaťažených priľahlých pozemkov je toho času zapísané na liste vlastníctva len vecné bremeno v prospech vlastníkov bytového domu s.č. 416: právo užívať pozemok p.č. 1278/15 vlastníkmi bytov a nebytových priestorov a to v rozsahu nevyhnutnom na užívanie bytov a nebytových priestorov bytového domu s.č. 416. V prospech vlastníkov bytového domu s.č. 412 nie je zapísané žiadne vecné bremeno. Pozemok parc. č. 1278/15 však skutočne neslúži ako priľahlý pozemok k bytovkám s.č. 412 a s.č. 416. Ako priľahlý pozemok k bytovkám s.č. 412 a s.č. 416 existuje a prakticky sa využíva novovytvorený pozemok parc.registra „C LV“ parc. č. 1278/17 vo výmere 1237 m², zast.plochy a nádvoria, vytvorený podľa geometrického plánu č. 125/2007, na rozdelenie spoluvlastníctva rod. Kormúthových. S ohľadom na túto skutočnosť obecné zastupiteľstvo odporúča zvolať rokovanie vlastníkov obytného domu s.č. 412 a s.č. 416 vo veci dohody o zmene rozsahu priľahlého pozemku k domu s.č. 412 a s.č. 416 z pôvodného v rozsahu parc. č. 1278/15, parc. č. 1278/16,  parc. č. 1278/17, a parc.č. 1277/1 na nový priľahlý pozemok v rozsahu parc. č. 1278/17 vo výmere 1237 m², zast.plochy a nádvoria a zápise vecného bremena spočívajúceho v práve užívať pozemok č.1278/17 vlastníkmi bytov a nebytových priestorov, a to v rozsahu nevyhnutnom na užívanie bytov a nebytových priestorov bytového domu č.416 a s.č. 412. Súčasne sa na tomto rokovaní s vlastníkmi obytných domov s.č. 412 a 416 prerokuje aj ich žiadosť o bezodplatný prevod časti pozemkov do vlastníctva obce Boleráz.

**Pripomienky poslancov:**

Ing. Belica - cesta pred Sersenovými a Klementovičovými v Klčovanoch je veľmi zničená,na niektorých miestach je úplne prevalená.

Cestu treba opraviť.

p. Hubinský – predniesol návrh , že by mohla obec vstúpiť do VÚC, VÚC prispievajú peniazmi na krízové situácie. Starosta zistí situáciu na VÚC.

##### UZNESENIA

z riadneho zasadnutia obecného zastupiteľstva, ktoré sa konalo

dňa 17.08. 2016 na Ocú Boleráz

**Uznesenie č.52/2016**

## **Obecné zastupiteľstvo obce Boleráz schvaľuje**

predložený program obecného zastupiteľstva

Počet prítomných poslancov: 5

Hlasovalo za: 5 - Ing. Jozef Franek, Jaroslav Vyskoč, Mgr. Daniela

 Miškovičová, Cyprián Hubinský, JUDr. Jana

 Ostatníková

Hlasovalo proti: 0

Zdržalo sa : 0

**Uznesenie č.53/2016**

## **Obecné zastupiteľstvo obce Boleráz berie na vedomie**

## plnenie rozpočtu za II. kvartál roku 2016 , ktoré tvorí prílohu zápisnice

Počet prítomných poslancov: 5

Hlasovalo za: 5 - Ing. Jozef Franek, Jaroslav Vyskoč, Mgr. Daniela

 Miškovičová, Cyprián Hubinský, JUDr. Jana

 Ostatníková

Hlasovalo proti: 0

Zdržalo sa : 0

**Uznesenie č.54/2016**

## **Obecné zastupiteľstvo obce Boleráz berie na vedomie**

## rozpočtové opatrenie č. 15/2016 zo dňa 22.06.2016.ktoré tvorí prílohu zápisnice

Počet prítomných poslancov: 5

Hlasovalo za: 5 - Ing. Jozef Franek, Jaroslav Vyskoč, Mgr. Daniela

 Miškovičová, Cyprián Hubinský, JUDr. Jana

 Ostatníková

Hlasovalo proti: 0

Zdržalo sa : 0

**Uznesenie č.55/2016**

## **Obecné zastupiteľstvo obce Boleráz berie na vedomie**

## rozpočtové opatrenie č. 16/2016 zo dňa 30.06.2016.ktoré tvorí prílohu zápisnice

Počet prítomných poslancov: 6

Hlasovalo za: 6 - Ing. Jozef Franek, Jaroslav Vyskoč, Mgr. Daniela

 Miškovičová, Cyprián Hubinský, JUDr. Jana

 Ostatníková , Ing. Alojz Belica

Hlasovalo proti: 0

Zdržalo sa : 0

**Uznesenie č.56/2016**

## **Obecné zastupiteľstvo obce Boleráz berie na vedomie**

## monitorovaciu správu obce Boleráz ku dňu 30.06.2016.ktorá tvorí prílohu zápisnice

Počet prítomných poslancov: 6

Hlasovalo za: 6 - Ing. Jozef Franek, Jaroslav Vyskoč, Mgr. Daniela

 Miškovičová, Cyprián Hubinský, JUDr. Jana

 Ostatníková , Ing. Alojz Belica

Hlasovalo proti: 0

Zdržalo sa : 0

**Uznesenie č.57/2016**

## **Obecné zastupiteľstvo obce Boleráz ruší**

 VZN č. 82 zo dňa 26.03.2016

Počet prítomných poslancov: 6

Hlasovalo za: 6 - Ing. Jozef Franek, Jaroslav Vyskoč, Mgr. Daniela

 Miškovičová, Cyprián Hubinský, JUDr. Jana

 Ostatníková , Ing. Alojz Belica

Hlasovalo proti: 0

Zdržalo sa : 0

**Uznesenie č.58/2016**

## **Obecné zastupiteľstvo obce Boleráz schvaľuje**

 VZN č. 84 o mieste a čase zápisu a o výške mesačného príspevku na čiastočnú úhradu škôl a školských zariadení

Počet prítomných poslancov: 6

Hlasovalo za: 6 - Ing. Jozef Franek, Jaroslav Vyskoč, Mgr. Daniela

 Miškovičová, Cyprián Hubinský, JUDr. Jana

 Ostatníková , Ing. Alojz Belica

Hlasovalo proti: 0

Zdržalo sa : 0

**Uznesenie č. 59/2016**

**Obecné zastupiteľstvo obce Boleráz súhlasí**

s návrhom na výmaz

Miestneho národného výboru Boleráz,

sídlo Boleráz, 919 08 Boleráz*,*

z obchodného registra vedeného Okresným súdom Trnava, oddiel Pšn, vložka č. 10012/T.

Počet prítomných poslancov: 6

Hlasovalo za: 6 - Ing. Jozef Franek, Jaroslav Vyskoč, Mgr. Daniela

 Miškovičová, Cyprián Hubinský, JUDr. Jana

 Ostatníková , Ing. Alojz Belica

Hlasovalo proti: 0

Zdržalo sa : 0

**6. Záver**

Po vyčerpaní všetkých bodov programu starosta poďakoval prítomným za účasť a rokovanie obecného zastupiteľstva ukončil.

Zapísala: Ing. Srnková 24.08.2016

Overovatelia zápisnice:

Jaroslav Vyskoč ...........................................

Ing. Jozef Franek ...........................................

 Ing. Pavol Mackovčín

 starosta obce